আসামে অল ইন্ডিয়া ইউনাইটেড ডেমোক্র্যাটিক ফ্রন্টের প্রধান বদরুদ্দীন আজমল এ প্রসঙ্গে সংবাদমাধ্যমকে বলেন, রাজ্যে অবৈধ অনুপ্রবেশকারী নাম দিয়ে অনেক মুসলিমকে হয়রানি করা হচ্ছে। অনেকে ভোটাধিকার পায়নি। আসাম চুক্তি মেনে ৭১ সালের পর যারা আসামে এসেছেন, তারা ভারতের নাগরিকত্ব পাবেন, এটাই আমাদের রাজনৈতিক অবস্থান। আসামে কংগ্রেস সরকারের জমানায় মুসলিমদের আর্থ-সামাজিক অবস্থা শোচনীয়। এর প্রতিকার এবং প্রতিরোধের মন্ত্র নিয়েই এই দল গড়ে উঠেছে, যাতে তারা ন্যায়বিচার পায়। প্রকৃত অবৈধ অনুপ্রবেশকারীদের রক্ষা করতে নয়। এই ইস্যুতে তারা কখনই বিজেপিকে সমর্থন করেনি এবং করবে না।